યોગેન્દ્રએ જણાવ્યું કે લડાઈ કરતા સમયે 14 સાથીઓ હીલ પર શહીદ થઈ ગયા અને સાત લોકો જ ત્યાં પહોંચ્યા. ત્યાં પહોંચતા જ દુશ્મનોએ તાબડતોડ ગોળીઓ વરસાવતા 6 સાથીઓ પણ ઘાયલ થઈ ગયા. તેઓ મિત્રની મદદ કરી રહ્યા હતા ત્યારે જ દુશ્મનોની ગોળી મિત્રના માથાની આરપાર થઈ ગઈ. યોગેન્દ્રને પણ ગોળીઓ અને ગ્રેનેડ વાગ્યો. જોકે તેમને હજુ સુધી છાતી કે માથામાં ગોળી નહોતી વાગી. દરમિયાન પાક સૈનિકો તેમની પાસે પહોંચ્યા અને શહીદ જવાનોની છાતીમાં ગોળીઓ મારી. યોગેન્દ્ર પર પણ ગોળીઓ વરસાવી પરંતુ ખિસ્સામાં રહેલા 5 રૂપિયાના સિક્કાએ તેમનો જીવ બચાવી લીધો.